
R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455
PROIECT
[bookmark: _GoBack]NR. 9449/15.12.2022

HOTĂRÂRE
privind aprobarea planului anual de evoluție a tarifelor,  a documentației tehnico-economice, a devizului general, precum și a indicatorilor tehnico-economici aferenți obiectivului de investiții ,, Investiții Complementare Sistemului de Management Integrat al Deșeurilor în Județul Sibiu”

            Consiliul Local al Comunei Orlat , Judeţul Sibiu , întrunit în şedinţă ordinară la data de 21.12.2022, 
 	           În aplicarea art. 196 alin. 1 lit. a  din O.U.G. nr. 57/2019 privind Codul administrativ, cu modificările şi completările ulterioare,  
            Analizând Referatul de aprobare nr. 9448/15.12.2022 al proiectului de hotărâre inițiat de primarul localității Orlat și raportul de specialitate nr. 9447/15.12.2022 al compartimentului de specialitate, privind aprobarea planului anual de evoluție a tarifelor,  a documentației tehnico-economice, a devizului general, precum și a indicatorilor tehnico-economici aferenți obiectivului de investiții ,, Investiții Complementare Sistemului de Management Integrat al Deșeurilor în Județul Sibiu”,
Conform prevederilor Ghidului Solicitantului pentru „Dezvoltarea Infrastructurii de Management al Deșeurilor” din cadrul Programului Operațional Infrastructura Mare, Axa Prioritară 3 „Dezvoltarea infrastructurii de mediu în condiții de management eficient al resurselor”, Obiectivul Specific 3.1 „Reducerea numărului depozitelor neconforme și creșterea gradului de pregătire pentru reciclare a deșeurilor în România”
Potrivit prevederilor art. 20 alin. (1) lit. j, art. 44 și art. 53 din Legea nr. 273/2006 privind finanțele publice locale, cu modificările și completările ulterioare, 
Ținând cont de prevederile Hotărârii Guvernului nr. 907/2016 privind etapele de elaborare și conținutul-cadru al documentațiilor tehnico - economice aferente obiectivelor/proiectelor de investiții finanțate din fonduri publice, cu modificările și completările ulterioare, 
              Având avizul comisiilor de specialitate constituite la nivelul autorităţii deliberative din Comuna Orlat , 
  Având în vedere prevederile art. 129 alin . (2) lit. b), coroborat cu alin. (4) lit. d) și art. 139 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

HOTĂRĂȘTE

Art. 1. Se aprobă documentația tehnico-economică, faza studiu de fezabilitate pentru obiectivul de investiții ”Investiții Complementare Sistemului de Management Integrat al Deșeurilor în Județul Sibiu”, conform Anexei nr. 1.

Art. 2. (1) Se aprobă Devizului general al obiectivului de investiții ,,Investiții Complementare Sistemului de Management Integrat al Deșeurilor în Județul Sibiu ”, conform Anexei nr. 2.
(2) Se aprobă devizele pe componentele de finanțare „Recipiente de colectare a deșeurilor”, „Construire Stații de transfer la Agnita și Avrig și Centre de Colectare a deșeurilor cu Aport Voluntar la Avrig, Agnita, Sibiu, Mediaș și Cisnădie” și ”Construire Centru de Tratare și Pregătire a deșeurilor pentru valorificare materială Șura Mică” din cadrul proiectului de investiții ,,Investiții Complementare Sistemului de Management Integrat al Deșeurilor în Județul Sibiu”, conform Anexelor nr. 3, nr. 4 și nr. 5.

Art. 4.  Se aprobă memoriul tehnic în vederea depunerii spre finanțare a  componentei  „Recipiente de colectare a deșeurilor”, conform Anexei nr. 6.

[bookmark: _Hlk121812852]Art. 5. Se aprobă indicatori tehnico-economici, faza Studiu de fezabilitate, aferenți obiectivului de investiții ,,Investiții complementare Sistemului de Management Integrat al Deșeurilor în Județul Sibiu”, după cum urmează: 
1. Indicatori tehnici: 
Pentru componenta: „Recipiente de colectare a deșeurilor”
0. Indicatori de rezultat proiect
Cantitatea de deșeuri biodegradabile depozitată 
· Inainte de proiect 2021: 53.558 mil. tone/an
· Dupa proiect 2024: 49.066 mil. tone/an
· La momentul de referință pentru atingerea țintelor (2025) – 7.863 mil. tone/an
Rata de reciclare a deșeurilor menajere și similare
· Inainte de proiect 2021: 48,2% ( % din deșeurile colectate )
· Dupa proiect 2025: 42,6  ( % din deșeurile colectate)

0. Indicatori de realizare imediată
Deșeuri solide: 
· Capacitate suplimentară de reciclare a deșeurilor în anul 2024 - 0 tone/an
· Capacitate suplimentară de recuperare a deşeurilor (exclusiv reciclare) în anul 2024 - 0 tone/an
· Recipiente de colectare separată: 237.771 buc. 

Pentru componenta:  „Construire Stații de transfer la Agnita și Avrig și Centre de Colectare a deșeurilor cu Aport Voluntar la Avrig, Agnita, Sibiu, Mediaș și Cisnădie”
0. Indicatori de rezultat proiect
Cantitatea de deșeuri biodegradabile depozitată 
Înainte de proiect 2021: 53.558 mil. tone/an
· Dupa proiect 2024: 49.066 mil. tone/an
Rata de reciclare a deșeurilor menajere și similare
· Inainte de proiect 2021: 48,2% ( % din deșeurile colectate )
· Dupa proiect 2025: 42,6  ( % din deșeurile colectate)

0. Indicatori de realizare imediată
Deșeuri solide: Capacitate suplimentară de reciclare a deșeurilor în anul 2024 - 0 tone/an
Capacitate suplimentară de recuperare a deşeurilor (exclusiv reciclare) în anul 2024 – 37.448 tone/an
0. Stații de transfer (construire și modernizate)- 2 buc ;
0. Centre de colectare:  5 buc ;

Pentru componenta: „Construire Centru de Tratare și Pregătire a deșeurilor pentru valorificare materială Șura Mică”

0. Indicatori de rezultat PDD 2021-2027
· Capacitatea suplimentară de reciclare  - 36.289 tone/an;
· Investiții în facilități pentru colectarea separată a deșeurilor – 30.441.604,80 euro. 
0. Indicatori rezultat
· Reciclarea deșeurilor – 53.341 tone/an;
· Deșeuri colectate separat – 62.826 tone/an;
· Deșeuri reciclate din deșeuri reziduale – 2.770 tone/an; 

1. Indicatori Economici:
Valoarea totală a investiției este de 774.641.684,47 LEI fără TVA, respectiv 919.697.451,42 LEI cu TVA, din care :
C+M – 281.325.579,09 lei fără TVA, respectiv 334.777.439,12 lei cu TVA.
Art. 6. Se aprobă Planul anual de evoluție a tarifelor pentru obiectivul de investiții „Investiții complementare Sistemului de Management Integrat al Deșeurilor în Județul Sibiu”, conform Anexei nr. 7.
Art. 7. Se mandatează dl Gâță Aurel primar al comunei Orlat în calitate de reprezentant al comunei Orlat în Adunarea Generală a Asociaţiei de Dezvoltare Intercomunitară „ECO” SIBIU să voteze în Adunarea Generală a Asociației de Dezvoltare Intercomunitară “ECO” Sibiu pentru aprobarea Anexelor nr. 1 – nr. 7 care fac parte integrantă din prezenta hotărâre.

Art. 8. Anexele 1-7 fac parte integrantă din prezenta hotărâre. 
Art. 9. Prezenta hotărâre se va comunica Asociației de Dezvoltare Intercomunitară “ECO” Sibiu.
Art.10. (1) Prevederile prezentei hotărâri vor fi duse la îndeplinire de către Primarul comunei Orlat prin intermediul compartimentelor de specialitate. 
(2) Prezenta hotărâre se publică pe site-ul Primăriei comunei Orlat și se aduce la cunoștința persoanelor fizice și juridice interesate, în termenul prevăzut de lege.



[bookmark: _Hlk110933532]INIŢIATOR,
PRIMAR
AUREL  GÂŢĂ


AVIZEAZĂ
SECRETAR GENERAL COMUNA ORLAT, 
VULEA MONICA-ELENA

